*****

ΚΑΝΟΝΙΣΜΟΣ (ΕΟΚ) αριθ. 3077/89 ΤΗΣ ΕΠΙΤΡΟΠΗΣ

της 12ης Οκτωβρίου 1989

για τον καθορισμό του επιπέδου των κατωφλίων παρεμβάσεως για τα μανταρίνια, τα satsumas, τις κλημεντίνες και τα πορτοκάλια για την περίοδο 1989/90

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1122/89 του Συμβουλίου της 27ης Απριλίου 1989 για τη θέσπιση ειδικών μέτρων για την εφαρμογή ορισμένων κατωφλίων παρεμβάσεως στον τομέα των οπωροκηπευτικών για την περίοδο 1989/90 (1), και ιδίως το άρθρο 4,

Εκτιμώντας:

ότι οι λεπτομέρειες καθορισμού του επιπέδου του κατωφλίου παρεμβάσεως των μανταρινιών, των satsumas, των κλημεντινών και των πορτοκαλιών για την περίοδο καθορίστηκαν από τα άρθρα 1 και 2 του κανονισμού (ΕΟΚ) αριθ. 1122/89·

ότι η περίοδος εμπορίας 1989/90 για τα μανταρίνια, τα satsumas και τις κλημεντίνες είναι από την 1η Οκτωβρίου 1989 έως τις 15 Μαΐου 1990· ότι θα πρέπει να καθοριστεί, για τα προϊόντα αυτά και την περίοδο αυτή, αφενός μεν ένα κατώφλιο για την Κοινότητα των Δέκα και ένα κατώφλιο για την Ισπανία για την περίοδο από 1ης Οκτωβρίου έως 31 Δεκεμβρίου 1989 και αφετέρου ένα κατώφλιο για την Κοινότητα με εξαίρεση την Πορτογαλία για την περίοδο από 1ης Ιανουαρίου έως 15 Μαΐου 1990·

ότι, βάσει του άρθρου 3 του κανονισμού (ΕΟΚ) αριθ. 1123/89 του Συμβουλίου της 27ης Απριλίου 1989 για την τροποποίηση του κανονισμού (ΕΟΚ) αριθ. 2601/69 όσον αφορά το καθεστώς ενισχύσεως στη μεταποίηση των εσπεριδοειδών και για τροποποίηση των κανόνων εφαρμογής των κατωφλίων παρεμβάσεως για ορισμένα εσπεριδοειδή (2), εξομοιούνται με παραγωγή που προορίζεται για την κατανάλωση ως έχει για τον καθορισμό των κατωφλίων παρεμβάσεως οι ποσότητες των μανταρινιών, των satsumas και των κλημεντινών που παραδίδονται στη μεταποίηση στα πλαίσια του κανονισμού (ΕΟΚ) αριθ. 2601/69 του Συμβουλίου της 18ης Δεκεμβρίου 1969 για την πρόβλεψη ειδικών μέτρων για να ευνοηθεί η προσφυγή στη μεταποίηση για τα μανταρίνια, τα satsumas, τις κλημεντίνες και τα πορτοκάλια (3), όπως τροποποιήθηκε τελευταία από τον κανονισμό (ΕΟΚ) αριθ. 1123/89·

ότι η περίοδος εμπορίας 1989/90 των πορτοκαλιών είναι από την 1η Οκτωβρίου 1989 έως τις 15 Ιουλίου 1990· ότι πρέπει να καθοριστεί, για το προϊόν αυτό και για την περίοδο αυτή, αφενός μεν ένα κατώφλιο για την Κοινότητα των Δέκα και ένα κατώφλιο για την Ισπανία για την περίοδο από 1ης Οκτωβρίου έως 31 Δεκεμβρίου 1989 και αφετέρου ένα κατώφλιο για την Κοινότητα με εξαίρεση την Πορτογαλία για την περίοδο από την 1η Ιανουαρίου έως τις 15 Ιουλίου 1990·

ότι, βάσει του άρθρου 2 του κανονισμού (ΕΟΚ) αριθ. 1123/89, το επίπεδο του κατωφλίου παρεμβάσεως που καθορίστηκε για τα πορτοκάλια σύμφωνα με το άρθρο 2 του κανονισμού (ΕΟΚ) αριθ. 1122/89 αυξήθηκε κατά ποσότητα ίση με τον μέσο όρο των ποσοτήτων των πορτοκαλιών για τα οποία πληρώθηκε χρηματική αντιστάθμιση, βάσει του κανονισμού (ΕΟΚ) αριθ. 2601/69 κατά τη διάρκεια των περιόδων 1984/85 έως 1988/89 συμπεριλαμβανομένης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το επίπεδο των κατωφλίων παρεμβάσεως για τα μανταρίνια, τα satsumas, τις κλημεντίνες και τα πορτοκάλια για την περίοδο 1989/90 καθορίζεται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Οκτωβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 29. 4. 1989, σ. 23.

(2) ΕΕ αριθ. L 118 της 29. 4. 1989, σ. 25.

(3) ΕΕ αριθ. L 324 της 27. 12. 1969, σ. 21.

ΠΑΡΑΡΤΗΜΑ

Κατώφλια παρεμβάσεως για τα μανταρίνια, τα satsumas, τις κλημεντίνες και τα πορτοκάλια για την περίοδο 1989/90

(σε τόνους)

1.2.3.4 // // // // // Πρϊόντα/περίοδος

// Κοινότητα

των Δέκα // Ισπανία // Κοινότητα

με εξαίρεση

την Πορτογαλία // // // // // Μανταρίνια // // // // - από 1ης Οκτωβρίου έως 31 Δεκεμβρίου 1989 // 20 000 // 2 400 // - // - από 1ης Ιανουαρίου έως 15 Μαΐου 1990 // - // - // 89 600 // Σύνολο

// - // - // 112 000 // // // // // Satsumas // // // // - από 1ης Οκτωβρίου έως 31 Δεκεμβρίου 1989 // 300 // 28 700 // - // - από 1ης Ιανουαρίου έως 15 Μαΐου 1990 // - // - // 3 600 // Σύνολο

// - // - // 32 600 // // // // // Κλημεντίνες // // // // - από 1ης Οκτωβρίου έως 31 Δεκεμβρίου 1989 // 17 700 // 42 100 // - // - από 1ης Ιανουαρίου έως 15 Μαΐου 1990 // - // - // 29 500 // Σύνολο

// - // - // 89 300 // // // // // Πορτοκάλια // // // // - από 1ης Οκτωβρίου έως 31 Δεκεμβρίου 1989 // 228 000 // 69 700 // - // - από 1ης Ιανουαρίου έως 15 Ιουλίου 1990 // - // - // 942 800 // Σύνολο

// - // - // 1 240 500 // // // //